Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 100/14/8807	Michalovce, 28.4.2015
EEČ : 2-66-159-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Michalovce
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidný dôchodca
     V dobe od 22. 11. 2013 do 25. 11. 2013 na odbernom mieste v rodinnom dome č. 54 v obci XXXXX  okres Michalovce,  neoprávnene odoberal elektrickú energiu tým spôsobom, že z hlavnej domovej skrine napojil kábel z fázy L3 priamo do elektroinštalácie rodinného domu bez meradla. Podľa znaleckého posudku znalca z odboru elektrotechniky spôsobil  spoločnosti Východoslovenská distribučná, a. s., ul. XXXXX, XXXXX,  škodu vo výške 0,09 €,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením okresnej prokurátorky v Michalovciach sp. zn. Pv 100/14/8807 zo dňa 21. 03. 2014, ktoré nadobudlo právoplatnosť dňa 01. 04. 2014, bolo trestné stíhanie vedené proti obvinenému XXXXX pre prečin krádeže podľa  § 212 ods. 2 písm. e) Tr. zákona na vyššie uvedenom skutkovom základe podmienečne zastavené podľa § 216 ods. 1 písm. a, b, c) Tr. poriadku.   
	
Pre podmienečné zastavenie trestného stíhania podľa § 216 ods. 2 Tr. poriadku, bola obvinenému stanovená skúšobná doba v trvaní 12 mesiacov do 01. 04. 2015. 

	Obvinený XXXXX dňa 01.11.2014 zomrel, čo je deklarované oznámením o úmrtí vydaným Mestom Michalovce. 
Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9. 
           Podľa § 9 ods. 1 písm. d) Tr. poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho.
	 Z vyššie uvedených dôvodov som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Iveta Šándorová
prokurátorka